Фразеологие вариантыр зыфэдэщтымкIэ еплъыкIэ зэфэшъхьафхэр щыIэх. Адыгабзэм анахь къекIоу а еплъыкIэхэм къахэпхын плъэкIыщтыр вариантхэр ягъэпсыкIэкIэ зэтекIхэу, ау ямэхьанэкIэ зэфэдэу зылъытэрэр ары. Ащ фэдэ еплъыкIэм фразеологие вариантхэм мыщ фэдэ нэшанэхэр ахэлъынхэу къыделъытэ: 1) образэу къагъэлъагъорэр зы, 2) зы лъапсэм къикIыгъэх, 3) ямэхьанэкIэ зэфэдэх, 4) пшъэрылъхэу бзэм щагъэцакIэхэрэмрэ бзэ гущыIэу зыхахьэхэмрэ зэфэдэх.